google/wiki40b huggingface dataset:
Nokia Networks

Oppkjøp

I 2011 kjøpte NSN nettverksdelen til Motorola Solutions.
15. april 2015 kunngjorde det Nokia Networks at det hadde avtalt å kjøpe alle aksjene i Alcatel-Lucent for 15,6 milliarder euro. Overtakelsen skal ifølge Nokia finne sted tidlig i 2016 forutsatt konkurransemyndighetenes godkjennelse. Bell Labs vil bli opprettholdt, mens varemerket Alcatel-Lucent skal erstattes av Nokia.
Ettersom Siemens, Motorolas og Alcatel-Lucents nettverksdivisjoner nå er kjøpt opp av selskapet er det nå kun en konkurrent i vesten i mobilnettverksbransjen igjen, nemlig Ericsson. I tillegg har det dukket opp sterke konkurrenter fra Kina de siste årene, i første rekke Huawei.
NM i svømming utendørs 1971

NM i svømming utendørs 1971 ble arrangert i Frognerbadet i Oslo 5.-8. august 1971.
Kritisk eksperiment

Et kritisk eksperiment (også kritisk test, latin experimentum crucis = «[vei]kryssets eksperiment») betegner i vitenskapsteorien et eksperiment som kan avgjøre statusen til motstridende hypoteser eller teorier. Det er snakk om et kritisk eksperiment når eksperimentet er designa på en slik måte at hvert av de tenkelige utfallene (testresultatene) er uforenlig med (minst) én av de foreslåtte hypotesene.
Ideen om et kritisk eksperiment ble fremsatt av Bacon. Newton designa og gjennomførte flere kritiske eksperimenter og gjorde dermed ideen kjent. Et berømt kritisk eksperiment fra nyere tid er Arthur Eddingtons observasjon at solen fungerer som gravitasjonslinse, et testresultat som var i favør av Einsteins relativitetsteori.
Bacons forestilling om kritiske eksperimenter var induktiv eller positivistisk, dvs. Bacon så for seg at et kritisk eksperiment peker ut den «rette» hypotesen. Duhem og Quine har benektet denne muligheten, fordi det alltid er uendelig mange hypoteser som er forenlig med et gitt testresultat. Popper har derimot påpekt at et kritisk eksperiment kan tilbakevise en (eller flere) hypotese(r), men det beviser ikke dermed noen konkurrerende hypotese. Men ifølge Popper er det nettopp derfor at kritiske eksperimenter er viktige, siden vitenskapelig fremgang skjer ved å tilbakevise hypoteser. Einstein spesifiserte eksempelvis mulige eksperimentresultater som hadde vært uforenlig med hans relativitetsteori. Eddingtons observasjoner viste seg å være uforenlige med Newtons, men forenlig med Einsteins teori.
Polyester

Polyester er en type av polymer som finnes både som hardplast og som termoplast. Polyester anvendes som harts sammen med armeringsmateriale som karbonfiber, aramid- eller glassfiber i plastkompositter (båter, bilkarosseri, fly med mer), som jutmasse i produksjonsindustrien og som kunstfiber i tekstiler og klær – ofte friluftsklær (for eksempel polyesterfleece), ettersom materialet har lavt vannopptak, herder raskt, er relativt holdbart og anses bekvemt å bære. 
Vanlige polyestre er f.eks. polyetylentereftalat (PET) og ortoftalsyrepolyester mens isoftalsyrapolyester anvendes når en mer kjemikalieresistent plast behøves i for eksempel tanker og rørkonstruksjoner. Polyester bygges opp av estermonomerer.
Polyester er, sammen med akryl og nylon, en av de oljebaserte fibrene som antas å både være mest skadelig for miljøet og ha en etisk lav standard for produksjon.

Historie

Naturlige polyester var kjent siden ca 1830. Den første synthetiske polyester (glycerinphthalat) ble benyttet under første verdenskrig som impregneringsmiddel; alkydharpiks kom som Glyptal på markedet i 1920-årene fra General Electric. Som tekstilfiber ble det utviklet av Wallace Hume Carothers' gruppe hos DuPont på 1930-tallet, men disse første tålte ikke varme godt. Dette var et problem som først ble overvunnet av John Rex Whinfield i 1940-årene i England. De første slike fibre ble fremstilt kort etter annen verdenskrig som terylene av Imperial Chemical Industries.
Polyesterfiber begynte å tilvirkes for allmennheten i begynnelsen av 1950-årene. Polyester er nå verdens nest viktigste tøymateriale etter bomull, og utgjør 20 % av verdensproduksjonen.
Artabazos II av Frygia

Artabazus, sønn av Farnakes, var en satrap i Frygia (nå det nordvestlige Tyrkia) under akamenide-dynastiet i det persiske riket. Han var en av generalene i Xerxes Is invasjon av Hellas hvor han ledet reservestyrkene som voktet tilbaketrekningen til Asia. Han var også ansvarlig for å slå ned et opprør i Potidaia.
Invasjonen sluttet med at Mardonios ignorerte råd fra Artabazos og andre, møtte grekerne i slaget ved Plataiai og ble beseiret (479 f.Kr.). Grekerne fulgte opp sin seier ved å seile til Jonia hvor de ødela garnisonsstyrkene under Tigranes i slaget ved Mykale samme år. Artabazos klarte derimot å lede en stor del av den persiske hæren ut av Hellas og tilbake til Jonia.
Som belønning ble Artabazos gjort til satrap i Hellespontin Frygia. Dette embetet gikk videre til hans etterkommere i arv. Han ble enten etterfulgt av sin sønn Farnbazos som er for det meste ukjent, eller av sitt barnebarn Farnakes som er kjent for å ha vært satrap i utbruddet av peloponneserkrigen. Farnakes ble senere etterfulgt av sin sønn, en ny Farnbazos som er kjent fra sin rivalisering med Tissafernes og kriger mot spartanerne.
Hans datter Barsine ble elskerinnen til Aleksander den store av kongeriket Makedonia og fødte ham sønnen Herakles av Makedonia.
Sanger fra veien

Sanger fra veien er et musikkalbum med Roy Lønhøiden, utgitt den 21. mai 2012. Albumet lå 1 uke på VG-lista og endte med 29.-plass som beste plassering.
Harlekinmarihøne

Utbredelse

Harlekinmarihøne har en naturlige utbredelse øst i Asia, men har blitt innført i Nord-Amerika, hvor den ikke regnes for å forstyrre den lokale faunaen. Den sprer seg også i Europa. Arten ble påvist i Norge i 2006, men den er uønsket i Norge da den utkonkurrerer andre arter. Siden den ble observert som tilfeldig blindpassasjer på importplanter i 2006, har en nå påvist at den har slått seg ned på Sagene i Oslo. Harlekinmarihøna har et stort sprednings- samt etableringspotensiale. Den kan om relativt kort tid bli en vanlig art i norsk fauna. I Fremmedartslista 2018 er den vurdert til å ha svært høy risiko på grunn av stort invasjonspotensial og høy økologisk effekt.

Utseende

Harlekinmarihøne er svært variabel av utseende, den har vanligvis mange prikker, gjerne mellom nitten og 21. Fargen er ofte oransje, rød eller gulaktig. Den kanskje mest kjente arten i Norge er syvprikket marihøne, med sine røde dekkvinger, med syv mørke prikker.  Harlekinmarihøna har vanligvis et M- eller W-formet merke på halsskjoldet.

Levevis

Harlekinmarihøne er kjent for å være en glupsk bladlusjeger. Den kan også være et skadeinsekt ved at den angriper frukt og ved at den trekker innendørs om vinteren. De går i vinterdvale i de kaldere delene av året, men våkner opp når temperaturen er over 10°C. Det klimatiske forholdene i Norge tillater at harlekinmarihøna kan leve der.
I likhet med mange andre marihøner, bruker harlekinmarihøna kjemikaliet isopropylmethoxypyrazin som forsvar, men denne arten har stoffet i sterkere konsentrasjoner enn de fleste andre marihøner.
Harlekinmarihøna utskiller et luktstoff som kan forårsake ødeleggelser av vinavlinger og skape allergiske reaksjoner.
Dasysyrphus friuliensis

Utseende

En middelsstor (9-11 mm), gul og svart blomsterflue. Ansiktet er gult med en bred, svart midtstripe. Antennene er korte og mørke, pannen svart. Fasettøynene er fint og utydelig hårkledte. Thorax er svart, ikke særlig blank, med mørke, oppstående hår. Scutellum er grågult. Bakkroppen er langt oval, matt svart med tre par kølleformede, lysgule flekker som går ut til sidekanten. Beina er slanke, mørkt brungule, den indre delen av baklårene mørk. Vingene  er glassklare med svart vingemerke.

Levevis

Larvene lever av bladlus på bartrær, trolig mest arter i slekten Cinara. Disse fluene finner man særlig på enger i nærheten av barskog. De besøker mange slags blomster, og flyr i mai-august.

Utbredelse

Denne vidt utbredte arten finnes over mesteparten av Palearktis. I Norge er den trolig vanlig over hele landet. Artens utbredelse er litt usikker da den tidligere har blitt forvekslet med andre, lignende arter.
Matematisk analyse

Analysens historie

Historikere regner med at matematisk analyse har sine røtter helt tilbake til matematikerne i Antikkens Hellas. [Den hellenistiske matematikeren Eudoxos hadde blant annet en metode for å regne ut arealer av flater og volumer av legemer, som regnes som en tidlig forløper for integrasjon. Arkimedes utviklet disse ideene videre til en heuristikk som minner om integralregning. Etter Arkimedes skjedde ikke noe viktig med utviklingen av analysen på nærmere 500 år.
I 499 brukte den indiske matematikeren og astronomen Aryabhata infinitesimaler, og han uttrykte også et astronomisk problem som en differensialligning. Denne differensialligningen ble utviklet videre i en kommentar av Manjula på 900-tallet, og til slutt ledet denne differensialligningen Bhaskara til å utvikle en rekke grunnleggende ideer i matematisk analyse på 1100-tallet. Bhaskara var også den første som definerte den deriverte som en grenseverdi. 
Selv om den matematiske analysen altså har sine røtter helt tilbake i oldtiden, er det først på midten av 1600-tallet at de mer generelle teknikkene knyttet til grenser og infinitesimaler dukker opp. Da Fermat og Descartes grunnla den analytiske geometrien i 1637 fikk en også et verktøy for å gjøre mer omfattende beregninger for generelle kurver. Disse oppdagelsene ledet både Fermat og Descartes til å utvikle regnemetoder for å studere maksimalverdier og tangenter. 
I årene etter var det flere som jobbet med problemer knyttet til tangenter, men fullstendige derivasjonsteorier slik vi kjenner dem i dag ble først utviklet av Isaac Newton og Gottfried Wilhelm Leibniz. De to oppdaget også sammenhengen mellom integrasjon og derivasjon, og de gjorde sine oppdagelser uavhengig av hverandre og omtrent samtidig. Begge regnes som grunnleggere av den matematiske analysen.
Porsche Supercup

Porsche Supercup er et internasjonalt bilsportmesterskap organisert av Porsche. Det kjøres som supportløp for FIAs Formel 1-mesterskap.
Reglene benyttes også i de nasjonale Porsche Carrera Cupene. Førerne i Porsche Supercup konkurrerer i identiske Porsche 911 GT3 Cup-biler. I snitt deltar 24 biler i hvert løp. Løpene kjøres i forbindelse med alle Formel 1-rundene i Europa, og noen ganger også ved løp i Midtøsten og Nord-Amerika.
Skjermplantefamilien

Kjennetegn og utseende

Artene i skjermplantefamilien er ett-, to- eller flerårige. Men ved jevnlig nedskjæring av blomsterstilk når denne kommer opp, vokser flere av de ett- og toårige, som de skulle ha vært flerårige urter.

Artene i familien kan være alt fra ti cm (sanktpeterskjerm og rødkjeks) til fire m høy (kjempebjørnekjeks).

De fleste artene i familien er mer eller mindre aromatiske. Flere har aroma som ligner på hverandre, deriblant den meget giftige selsnepen og matplanten pastinakk.
Blomsterstanden er vanligvis en sammensatt skjerm, derav familienavnet. Blomsterstilkene kommer da fra ett enkelt punkt. Dette er da skjerm, eller storskjermen hvis arten er dobbeltskjermet. For Blomsterstanden er enkeltskjermer eller dobbeltskjermer. Og blomsterstilkene kalles stråler. Det er også ofte en bladkrans rett under strålenes koblingspunkt. Disse bladene kalles svøp, eller storsvøp når arten er dobbeltskjermet. I enden på strålene er det begerblad med blomster, eller vi kan ha en ny «miniskjerm», disse er småskjermene. Og navnene blir deretter småsvøp, småstråler og begerblad med blomster i tuppen av disse (se bilde lenger nede på siden). Blomster små, femtallige, hos de fleste arter hvite, men kan være gule, rødlige eller grønnlige. De fleste pollineres av insekter (biller, fluer, bier eller humler). Nå en blomst blir befruktet, modner de til en spaltefrukt. Disse sitter på samme stilk med flatsiden mot hverandre. Denne frøstilken er splittet. Og denne splitten kan begynne ved basis, eller høyt oppe. Mens frøene har langsgående riller. Og imellom disse rillene, er det man finner kamre med olje. Det er denne oljen som gir frøenes sterke aroma, hos mange av artene.Og den inneholder ofte eteriske oljer, det er også i frøene man oftest finner høyest konsentrasjon av aromastoffer (se bilde lenger nede på siden). Flere av artene, man kan finne i Norge, kan bestemmes ved kun frø.
Bladene er enkle eller oftest en eller flere ganger sammensatte (koblete til finnete) med hele eller delte småblader. Bladskaftene har ei slire, som går rundt stilken. Slira ender da i leddknuten lenger nede på stilken.

Stengelen er ofte hul, unntatt i leddene. Og mange slekter og arter har riller på stilken, mens noen er nesten helt glatte.
Noen har en kraftig rot. Dette er noe vi ofte har avlet på og utviklet ved flere av artene i denne familien, som vi bruker som rotgrønnsak.

Bruk

Noen arter i familien er mye brukt som krydder eller grønnsak, som gulrot, pastinakk, kvann, selleri, persille, jordnøtt dill, persille, karve, løpstikke, koriander, spisskum (bl.a. nøkkelost sammen med hel nellik), spansk kjørvel og kjørvel. Av disse er det vanligst røtter, stengel, bladverk og/eller frø blir brukt. Ellers kan det nevnes at frøene av de fleste spiselige artene motvirker tarmgass.

I vikingtiden var kvann høyt verdsatt som grønnsak. Og mange hadde egne «kvannhager». Og i Gulatingsloven står det: «Går mann i annen manns kvanngard, da eier ikke den mannen noen rett på seg om en slår og juler han og tar klærne hans».
Som prydplanter dyrkes stjerneskjerm, sanikel, og strandtorn.
Ampittia dioscorides

Utseende

Ganske små (vingespenn ca. 25 millimeter), olivenbrune smygere.

Levevis

Den har sannsynligvis larver på gress.

Utbredelse

Ampittia dioscorides finnes i India, Kina, Indokina og på Borneo, Sumatra og Java.
Ádám Szalai

Landslaget

Han ble tatt ut i Ungarns EM-tropp til EM i Frankrike 2016.
Storhamar Supporter Union

Storhamar Supporter Union forkortet «SSU» er en supporterklubb for GET-ligaklubben Storhamar Dragons ble stiftet 25. november 2001, som en følge av at den gamle supporterklubben (Storhamar supporterforening) mer eller mindre lå nede med brukket rygg på slutten av 90-tallet. SSU har ca. 50 medlemmer. Dagens leder heter Stian Mikkelsen.
Supporterklubben er uavhengig, men samarbeider med Storhamar Dragons. 
Storhamar Supporter Unions «hatlag» er erkerivalen Vålerenga og Lillehammer Ishockeyklubb. Grunnen til at VIF er et av lagene har med den sterke hockeyrivaliseringen mellom Storhamar og Vålerenga på 80-, 90- og 2000-tallet å gjøre. Lillehammer fra 1991 var på topp på 90-tallet, dabbet av når Storhamar var på topp og Lillehammer på bunn, har blusset opp igjen på slutten av 2000-tallet.   
SSU utgir en av Norges lengstlevende fanziner, og dagens eneste rene hockeyfanzine; Køllebladet.
Vestkystrap

Historie

Too $hort var den første store vestkystrapperen. Han startet sin karriere i 1981, og gav ut tre album på uavhengige plateselskap før han gikk platina med Born to Mack i 1988. Stilen hans var kjennetegnet ved seksuelt eksplisitte tekster som ble kritisert for å være kvinneundertrykkende.
På midten av 80-tallet tok vestkystrappen to hovedretninger: electro-hop og gangsta-rap. Electro-hoppen var lettbent dansemusikk i grenselandet mellom hiphop og techno, mens gangsta-rappen var virkelighetsskildringer fra gatemiljøet, særlig fra Los Angeles (preget av konflikt mellom de rivaliserende gjengene Bloods og Crips). En sentral figur i begge retningene var produsenten og rapperen Dr. Dre, som var med i de ledende gruppene World Class Wreckin' Cru (electro-hop) og N.W.A. (Niggaz With Attitude, gangsta-rap). Electro-hoppen døde raskt ut i løpet av 80-tallet. N.W.A. var, sammen med blant annet Ice-T, Above the Law og Compton's Most Wanted, pionerer innenfor gangsta-rappen. N.W.A. bestod av Eazy-E, Ice Cube, Dr. Dre, MC Ren og DJ Yella, og var sammen kanskje den mest innflytelsesrike gruppen innenfor hiphop. På grunn av dårlige kontrakter og interne konflikter gikk gruppen i oppløsning etter få år, men flere av medlemmene fikk derimot strålende solokarrierer.
Da gruppen ble oppløst i 1991, ble Death Row Records opprettet av Dr. Dre og Suge Knight. Under Death Row, ga Dr. Dre ut albumet The Chronic. Det skulle bli et revolusjonerende album som introduserte verden for g-funk. Albumet markerer også debuten for artister som Snoop Doggy Dogg, Tha Dogg Pound, Warren G og Nate Dogg. Snoop Doggs album Doggystyle er et annet svært viktig album for vestkystrap og g-funk. Digital Underground-medlemmet 2pac kombinerte, i likhet med Ice Cube, gangstermentalitet med et politisk budskap. Han signerte med Death Row Records i 1995. Hans død i 1996 markerte starten på slutten for Death Row og samtidig posisjonen til vestkystrap.
Rundt denne tiden startet samtidig skillet mellom gangsta-rap og undergrunnsrap. En bølge av uavhengige plateselskap basert i Los Angeles ga ut musikk med artister som Blacalicious, Jurassic 5, The Coup, Zion I og Dilated Peoples. Gangsta-rappen beholdt imidlertid sin posisjon som den dominerende sjangeren på vestkysten. På midten av 2000-tallet opplevde vestkystrappen en renessanse, der Compton-rapperen Game innehar en sentral posisjon. Game har uttalt at Dr. Dre er hans mentor, og store deler av hans musikk er produsert av Dre. I 2011 pekte Dr. Dre, Game og Snoop Dogg Kendrick Lamar som den nye store innenfor vestkystrap.
Likekjønnede ekteskap i Nepal

Likekjønnende ekteskap er iferd med å bli tillatt i Nepal. Høyesterett i Nepal bestemte 17. november 2008 at homofile, bifile og transseksuelle ved lov skulle defineres som «naturlige mennesker» og ha fulle rettigheter; inkludert retten til å gifte seg. Retten ba regjeringen å oppnevne en komité som kunne studere lover omkring likekjønnede ekteskap i utlandet og ba om at den nye loven ikke diskriminerte seksuelle minoriteter, inkludert transvestitter og transseksuelle. Partnerskap er tillatt, men vil ikke motta offisiell godkjennelse inntil videre.
Tropimerus

Utseende

Middelsstore, avlange, brunsvarte trebukker, pronotum kan være rødt. Antennene er tynne og noe kortere enn kroppen. Pronotum er tønneformet, litt lengre enn bredt. Dekkvingene er jevnbrede, tilspisset bak. Beina er middels lange, lårene noe fortykkede.

Levevis

Larvene lever i død ved, mest av løvtrær.

Utbredelse

Slekten er utbredt i Mellom-Amerika (Mexico, El Salvador, Costa Rica).
Shihezi

Shihezi (kinesisk: 石河子; pinyin: Shíhézǐ; Wade-Giles: Shíh-hó-tzǔ; uigurisk: شىخەنزە; uigur-latin: Shixenze) er et kinesisk byfylke i den autonome region Xinjiang (Sinkiang) i det vestlige Kina. Befolkningen innen bygrensene anslås (2004) til 553 000. Den er understilt Produksjons- og konstruksjonskorpset i Xinjiang. 
Shiheziuniversitetet er Xinjiangs nest største universitet.

Økonomi

Dette er en viktig industriby, med en rekke kullkraftverk. De største er Manas kullkraftverk i øst, og Tianye kullkraftverk og Tianfu kullkraftverk i nord. Tilsammen har disse tre om lag 3.000 MW kapasitet, en betydelig del av provinsens generasjonsevne for elektrisk kraft.

Samferdsel

Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Fagopposisjonen av 1940

Fagopposisjonen av 1940 ble formelt stiftet 15. juni 1940 og var en gruppe faglig tillitsvalgte som gikk inn for en normaliserings- og samarbeidslinje i ukene etter det tyske angrepet på Norge 9. april 1940. Selv om den også hadde medlemmer fra de etablerte arbeiderpartiene Ap og NKP, var ingen av medlemmene fremtredende i disse partiene, og opposisjonen har gjerne blitt oppsummert som en gruppe som ikke fant seg til rette i noen av partiene. Blant de mest fremtredende medlemmene var Håkon Meyer, Halvard Olsen og Jens Tangen.
De fleste av opposisjonens medlemmer sluttet seg før eller siden til motstanden mot okkupasjonen, men flere av dens ledere ble dømt til tildels svært strenge fengselsstraffer i landssvikoppgjøret.
José Carvallo

Landslaget

Han ble tatt ut i Perus tropp til VM i fotball 2018 i Russland.
FNs tusenårsmål

Tusenårsmålene (Millennium Development Goals) er FNs oppskrift på hvordan man skal bekjempe fattigdom i verden. Tusenårsmålene har åtte felles mål, som FN skal få til innen 2015. Tusenårsmålene er et barn av Tusenårserklæringen som ble vedtatt på det store Tusenårstoppmøtet (Millennium Summit) i 2000. Tusenårsmålene er en oppsummering av mange toppmøter som fant sted i regi av FN på 90-tallet. Alle medlemslandene i FN skrev under på Tusenårserklæringen. Tusenårsmålene representerer noe nytt fordi de er konkrete, tidsbestemte og målbare. Målene er en viktig rettesnor for nasjonale myndigheter, FN og andre organisasjoner som jobber for å redusere fattigdommen i verden.
Tusenårsmålene består av åtte mål med 18 delmål og 48 indikatorer, som gjør målene målbare. Det overordnede målet er mål nummer 1: Halvere andelen mennesker som lever for under én dollar om dagen.
Boeing Stearman

Konstruksjon og utvikling

Kaydet var en vanlig dobeltdekker av robust konstruksjon med et stort, fast understell, og plass for elev og instruktør i åpne sittebrønner i tandem. Stjernemotoren var vanligvis udekket selv om noen Stearman-operatører valgte å kle motoren, særlig fly i den røde barons Stearman Skvadron.

Bruk etter krigen

Etter andre verdenskrig ble tusenvis av PT-17 Stearman auksjonert bort til sivile flyvere og tidligere militære piloter. Mange ble modifisert for bruk i landbruket, med en beholder for plantevernmidler eller kunstgjødsel montert i fremre cockpit. Ekstra utstyr som var nødvendig, pumper, spredere, og dyser ble montert under den nedre vinger. En populær endring for å øke maksimal takeoff-vekt og klatreegenskaper omfattet montering av en større Pratt & Whitney R-985 Wasp Junior-motor og en konstant hastighetspropell.
En ikonisk film viser et Stearman sprøytefly som jager Cary Grant i filmen Med hjertet i halsen og i en annen. The Aviator fra 1985 flyr Christopher Reeve og Scott Wilson en 1936-variant.

Fortsatt i bruk

Et betydelig antall av Stearmans finnes i luftdyktig tilstand over hele verden, så den er fortsatt  et  populært.    sporsfly og et veteranfly
60 meter

60 meter er en sprintøvelse i friidrett. Det er den vanligste sprintdistansen for aldersbestemte klasser, og mange vil også kjenne distansen fra skoleidrettsdager og lignende. Et utrent naturtalent vil gjerne oppnå gode resultater på 60 meter, men vil få problemer på den siste delen av en 100 meter. Dette er imidlertid et problem som lett kan overvinnes med litt trening.
For seniorløpere er dette imidlertid en distanse det nesten aldri konkurreres i utendørs. Derimot erstatter 60-meteren 100 meter som mesterskapsøvelse og en offisiell rekordøvelse for innendørs friidrettskonkurranser. Sammenlignet med 100 meter favoriserer 60 meter kortvokste sprintere med kraftig muskulatur og høy løpsfrekvens.
Det er også en vanlig distanse i trening og testløp, også for å måle hurtighet hos utøvere i andre idretter.
60 meter var olympisk øvelse under lekene i Paris 1900 og St. Louis 1904.
Leonardo Bonucci

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Italias EM-tropp til EM i Frankrike 2016.
Kirsebærblomster

Handling

Det eldre ekteparet Trudi (Hannelore Elsner) og Rudi (Elmar Wepper) lever et stille liv i Bayern. Trudi er den eneste som vet at Rudi er døende, og det er opp til henne om hun vil fortelle ham det. Legen foreslår at de skal gjøre noe sammen, noe de begge har drømt om i lengre tid. Trudi beslutter å holde Rudis sykdom hemmelig, og overtaler ham til å besøke barna og barnebarna i Berlin. Når de kommer til Berlin skjønner de at barna er for opptatt med sitt eget liv til å bry seg så mye om foreldrene.
Derfor beslutter de å reise til et hotell ved Østersjøen. Der dør plutselig Trudi. Rudi vet først ikke hva han skal gjøre. Etter at han skjønner at Trudi har ofret det livet hun ville leve av kjærlighet til ham, ser han Trudi med nye øyne. Trudis hemmelige lidenskap var Japan og den japanske mimedansen butoh.
Rudi reiser til Tokyo for å besøke sønnen som bor der. Heller ikke han blir særlig glad for besøket. I en park, der kirsebærtrærne blomstrer, blir Rudi kjent med den hjemløse unge kvinnen Yu, som han legger merke til fordi hun danser butoh. Sammen begir de seg på en reise til foten av Fujifjellet, hvor Rudi dør.